РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37

от заседание на комисия ”Управление на собствеността”
към Пленума на Висшия съдебен съвет, проведено на 07.11.2018 г.

Днес, 07.11.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Огнян Дамянов
                                                                                       Олга Керелска
                                                                                       Боян Новански

           От администрацията на ВСС присъстват: инж. Дениза Павлова – директор на дирекция „Управление на собствеността на съдебната власт”, Владимир Димитров – и.д. началник отдел „Управление на собствеността”, дирекция „Управление на собствеността на съдебната власт” и Красимира Василева – началник отдел „ЮСДКВСС”.

І. Инвестиционна дейност

1. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на Висш съдебен съвет за 2018 г., към 31.09.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.09.2018 г.
1.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.09.2018 г. на Комисия „Бюджет и финанси“.

2. ОТНОСНО: Писмо с вх. рег. № ВСС-11074/07.09.2018 г. от главния прокурор на Република България относно увеличение на сметната стойност  на обект: „Основен ремонт на асансьорната уредба в сградата на Съдебната палата, гр. Благоевград,  пл. „В. Левски“ № 1“, включен в Инвестиционната програма на ВСС за 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за необходимо и целесъобразно увеличаване на сметната стойност на обект „Основен ремонт на Съдебната палата в гр. Благоевград,  пл. „В. Левски“ № 1“ с допълнителни средства в размер на 2 204 лева, като сметната стойност се променя  от 7 260 лева на 9 464 лева. 
2.2. ИЗПРАЩА решението по т. 2.1 на Прокуратурата на Република България за възлагане на ремонта на асансьорната уредба съобразно актуализираната сметна стойност в размер на 9 464 /девет хиляди четиристотин шестдесет и четири/ лева.
2.3. ВЪЗЛАГА на отдел „Инвестиции и строителство“ да отрази промяната по т. 1, при актуализация на поименното разпределение на разходите по  § 51-00 „Основен ремонт на ДМА“, като увеличи сметната стойност на обекта  от 7 260 лева на 9 464 лева. Средствата в размер на 2 204 лева са за сметка на освободен финансов ресурс след сключен  договор  с изпълнител  по параграф 51-00, в рамките на бюджета на Прокуратурата на Република България за обект „Проектиране и СМР по преустройство на сгради за нуждите на Бюро по защита, находящи се на бул. „Подполковник Калитин“ № 21“ .
2.4. ИЗПРАЩА решението по т. 2.1 и 2.2 от настоящия протокол на комисия „Бюджет и финанси“, за сведение.

3. ОТНОСНО: Писмо с вх. рег. № ВСС-12857/25.10.2018 г. от председателя на Районен съд гр. Несебър относно искане за финансиране за извършване на надстрояване, пристрояване на съществуваща съдебна сграда и изграждане на паркинг към нея.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклад от инж. Стоянка Георгиева – главен експерт в отдел „Инвестиции и строителство“ на дирекция „Управление на собствеността на съдебната власт“.
3.2. ВЪЗЛАГА на дирекция „Управление на собствеността на съдебната власт“ да се отправи запитване до Община Несебър по искането на ВСС с изх. № 11-03-754/14.04.2018 г. относно  безвъзмездно придобиване на правото на собственост върху двуетажна сграда със застроена площ от 155 кв.м., находяща в гр. Несебър, ул. „Любен Каравелов“ № 1, ведно с прилежащия терен за нуждите на Районна прокуратура гр. Несебър.  
3.3. ВЪЗЛАГА на дирекция „Управление на собствеността на съдебната власт“, след получаване на отговор по т. 3.2. да преразгледа инвестиционните намерения на ВСС в гр. Несебър, като вземе предвид и настоящото инвестиционно предложение на председателя на Районен съд гр. Несебър за надстрояване и пристрояване на съществуващата сграда на съда.

ІІ. Управление на собствеността

4. ОТНОСНО: Изпълнение решение на ПВСС за допълнение на Класификацията на разходите за придобиване на материални активи.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА вземането на решение по т. 4 от настоящия протокол за следващото заседание на Комисията.
4.2. ВЪЗЛАГА на дирекция „Управление на собствеността” да подготви проект на решение за изменение решение на Пленума на ВСС, взето по протокол № 7/08.03.2018 г., т. 9.2.

5. ОТНОСНО: Искане за прокарване на електронна съобщителна мрежа в имот, предоставен за управление на ВСС в гр.Свиленград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА вземането на решение за прилагането на реда по ЗЕСМФИ относно учредяване в полза на „Българска телекомуникационна компания” ЕАД право на преминаване и прокарване на електронна съобщителна мрежа през недвижим имот – публична държавна собственост, предоставен за управление на Висшия съдебен съвет в гр. Свиленград, ул. „Георги Бенковски” № 12 /ул. „България”/, с оглед оптично кабелно захранване на офис „ОББ”, находящ се под наем в имота на ВСС.
5.2. ИЗПРАЩА решението по т. 5 от настоящия протокол на председателя на Районен съд гр. Свиленград.

6. ОТНОСНО: Предложение за решение относно прочистване на сградата на бул. „Александър Стамболийски” № 82.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ВЪЗЛАГА на дирекция „Управление на собствеността на съдебната власт” да предприеме необходимите мерки за възлагане почистването на сградата, находяща се на бул. „Александър Стамболийски” № 82 от непотребните движими вещи и осигуряване условия за безпрепятствено започване на строително-монтажните работи.

7. ОТНОСНО: Предложение за упълномощаване представляващия ВСС да подпише анекс за апартамент на ул. „Княз Борис“ № 156

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРЕДЛАГА на Пленума на Висшия съдебен съвет да вземе следното решение:
1. ВЪЗЛАГА на представляващия Висшия съдебен съвет да подпише Анекс за продължаване на сключения Договор № 55-06-010/21.11.2016 г. за наем на апартамент № 5, находящ се в гр. София, ул. „Княз Борис” № 156, вх. А, ет. 2, за срок от 6 /шест/ месеца, считано от 22.11.2018 г.
 
	7.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 08.11.2018 г.

8. ОТНОСНО: Поземлен имот в община Сапарева баня, м. „Паничище“, ползван от Върховния касационен съд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	8.1. ПРИЕМА доклада на Владимир Димитров – и.д. началник на отдел „Управление на собствеността” в дирекция „Управление на собствеността на съдебната власт и инж. Лидия Кирилова – главен експерт в отдел „Управление на собствеността” в дирекция „Управление на собствеността на съдебната власт.

	8.2. ПРЕДЛАГА на Пленума на Висшия съдебен съвет да вземе следното решение:

	На основание чл. 16, ал. 3, чл. 51, ал. 3, във връзка с § 1, т. 13 от Допълнителните разпоредби на Закона за кадастъра и имотния регистър /ДВ, бр. 34 от 25.04.2000 г., изм. и доп. бр. 57 от 22.07.2016 г./

	УКАЗВА на административния ръководител – председател на Върховния касационен съд да възложи на правоспособно лице, вписано в регистъра на лицата, правоспособни да извършват дейности по геодезия, картография и кадастър, да предприеме необходимите действия по установяване границите на поземлен имот с идентификатор 65365.210.159 и площ 4068 кв.м. по КККР на гр. Сапарева баня, м-ст „Зелени преслап” с № 000728 по предходен план и с площ 4184 кв.м. по предходен АДС № 43/15.04.1994 г. при съседи: почивна база „Марена”, път и горско стопанство, в резултат на което да изготви становище относно това, дали посоченият по-горе поземлен имот попада в границите на национален парк „Рила”, като приложи към него съответните доказателства.

	8.3. ВНАСЯ предложението като редовна точка в следващо редовно заседание на Пленума на Висшия съдебен съвет.

Допълнителни точки, включени за разглеждане
в заседание на Комисия „Управление на собствеността”

9. ОТНОСНО: Определяне на представител от дирекция „Управление на собствеността” за участие в състава на комисия за провеждане на обществена поръчка с предмет „Проектиране на преустройство на сгради за нуждите на Прокуратурата на Република България, находящи се на ул. „Монтевидео“ №21 и ул. „Народно хоро“ № 89б, гр. София“, открита с решение № ОПИ-1241 от 26.10.2018 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.ОПРЕДЕЛЯ ............................................. за редовен член на комисията за провеждане на обществена поръчка с предмет „Проектиране на преустройство на сгради за нуждите на Прокуратурата на Република България, находящи се на ул. „Монтевидео“ № 21 и ул. „Народно хоро“ № 89б, гр. София“.
9.2.ОПРЕДЕЛЯ ............................... за резервен член на комисията за провеждане на обществена поръчка с предмет „Проектиране на преустройство на сгради за нуждите на Прокуратурата на Република България, находящи се на ул. „Монтевидео“ № 21 и ул. „Народно хоро“ № 89б, гр. София“.
9.3. ИЗПРАЩА решението по т. 9 настоящия протокол на Главния секретар на ВСС и на главния секретар на администрацията на главния прокурор на Република България.

10. ОТНОСНО: Писмо рег. № ВСС-16716/06.11.2018 г. на председателя на Районен съд гр. Асеновград относно о пределяне на представител от дирекция „Управление на собствеността на съдебната власт” за участие в състава на комисия за провеждане на обществена поръчка с предмет „Основен ремонт и преустройство на част от обществена сграда на пл. „Акад. Николай Хайтов” № 8 за нуждите на Районен съд гр. Асеновград“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1.ОПРЕДЕЛЯ ............................. за редовен член на комисията за провеждане на обществена поръчка с предмет „Основен ремонт и преустройство на част от обществена сграда на пл. „Акад. Николай Хайтов” № 8 за нуждите на Районен съд - Асеновград“.
10.2.ОПРЕДЕЛЯ ................................ за резервен член на комисията за провеждане на обществена поръчка с предмет „Основен ремонт и преустройство на част от обществена сграда на пл. „Акад. Николай Хайтов” № 8 за нуждите на Районен съд - Асеновград“.
10.3. ИЗПРАЩА решението по т. 10 от настоящия протокол на Главния секретар на ВСС и на председателя на Районен съд гр. Асеновград.

11. ОТНОСНО: Писмо рег. № ВСС-13171/01.11.2018 г. на Главна дирекция „Охрана“ относно изготвено становище във връзка със завършване на обект „Преустройство на съществуващи сгради и изграждане на пристройка към нея за нуждите на Районен съд гр. Нова Загора“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1.ПРИЕМА доклада на инж. Дениза Павлова – директор на дирекция „Управление на собствеността на съдебната власт” във връзка с изразено становище на ГД „Охрана” за изпълнението на обект: „Преустройство на съществуващи сгради и изграждане на пристройка към нея за нуждите на Районен съд гр. Нова Загора“.
11.2. ВЪЗЛАГА на отдел „Инвестиции и строителство” да изготви писмо до ГД „Охрана”, с оглед одобрения инвестиционен проект, приет с решение на   ЕТС без възражения от тяхна страна през 2015 г. в Министерство на правосъдието.

12. ОТНОСНО: Изпълнение на т. 3 от Решение на Министерски съвет № 735/15.10.2018 г.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.ПРЕДЛАГА на Пленума на Висшия съдебен съвет да вземе следното решение:
1. УПЪЛНОМОЩАВА представляващия Висшия съдебен съвет да преупълномощи административния ръководител – районен прокурор на Районна прокуратура гр. Етрополе да организира фактическото предаване на имот – публична държавна собственост, предмет на Решение на Министерски съвет № 735/15.10.2018 г.
2. Оригинален екземпляр на протокола по т. 3 от РМС № 735/15.10.2018 г. да се изпрати във ВСС – по един за дирекция „УССВ” и за дирекция „Бюджет и финанси”.
3. ИЗПРАЩА решението на административния ръководител – районен прокурор на Районна прокуратура гр. Етрополе, ведно с приложената към решението документация.
	12.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 08.11.2018 г..

13. ОТНОСНО: Сключване на договор с „Топлофикация София” ЕАД с предмет: „Доставка на топлинна енергия за топлоснабдяване на административната сграда на ВСС, намираща се в гр. София, ул. „Екзарх Йосиф” № 12.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.ПРИЕМА решението на Комисия „Бюджет и финанси”, взето по протокол № 39/31.10.2018 г., т. 48.
13.2. ВЪЗЛАГА на дирекция „Управление на собствеността на съдебната власт” да предприеме необходимите действия за изменение на проекта на договор с „Топлофикация София” ЕАД, съобразно становището изразено от Комисия „Бюджет и финанси” в решение по протокол № 39/31.10.2018 г., т. 48.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/          ЕВГЕНИ ДИКОВ